Държавен вестник, бр. 73, 2012 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  73
5. количествата на събраните и на опол­
зотворените към 31 декември на съответната 
отчетна година ИУГ и на получения краен 
продукт или суровини, в т.ч. проверка на 
първичните счетоводни документи, издаде­
ни на организацията по оползотворяване, 
удостоверяващи количеството събрани и 
предадени за оползотворяване ИУГ на ли­
цата, притежаващи съответния документ 
по чл. 35 ЗУО, с които организацията има 
сключен договор;
6. копия на документи, удостоверяващи 
износа на ИУГ през предходната календарна 
година и/или изпращането им от територи­
ята на страната към територията на друга 
държава – членка на ЕС, в съответствие с 
Регламент 1013/2006:
а) писмен договор с получателя за опол­
зотворяване на ИУГ;
б) заверени от получателя приложения 
IБ към Регламент 1013/2006 и съответния 
документ за нотифициране (Приложение 
IA) или заверени от получателя формуляри 
по Приложение VII на Регламент 1013/2006 
(ЕО) за всеки конкретен превоз; 
в) при износ – удостоверение за оползо­
творяване по приложение № 1 и копие на 
разрешение или друг документ по национал­
ното законодателство на съответната страна, 
съгласно който получателят има право да 
извършва оползотворяване на ИУГ в съответ­
ствие с изисквания за опазване на здравето 
на човека и околната среда, еквивалентни 
на изискванията в законодателството на ЕС; 
г) първичните счетоводни документи, 
удостоверяващи транспортирането на ИУГ, 
в случаите, когато транспортните разходи 
са за сметка на организацията по оползо­
творяване;
7. извършените разходи и придобитите ак­
тиви от организацията по оползотворяване за 
предходната година за изпълнение на целите 
по чл. 8, ал. 1 – проверка на счетоводните 
регистри на сметките, отчитащи разходите, 
и на първичните счетоводни документи, 
удостоверяващи разходваните средства за 
заплащане на разходи за:
а) дейности по съхранение и последващо 
третиране на ИУГ; транспортни разходи; 
наеми на площадки за съхранение и по­с­
ледващо третиране; придобиване на ИУГ 
от търговски обекти и пунктове; наемане 
на транспортна техника и съоръжения за 
предварително третиране;
б) осигуряване на съдове, транспортна 
техника, съоръжения и друга техника за 
предварително и последващо третиране на 
ИУГ;
в) изграждане на площадки за последващо 
третиране на ИУГ;
г) провеждане на информационни кам­
пании и разработване на информационни 
материали с посочване на отделните разходи;
д) изпълнение на други мерки и дейности, 
предвидени в програмата за управление на 
дейностите по отпадъците по чл. 25;
е) разходите, свързани с административно-
управленската дейност, за възнаграждения 
и осигуровки на персонала; 
8. отчет за предходната календарна година 
за изпълнението на целите по чл. 8, ал. 1, 
изготвен до 20 февруари на текущата година 
от организациите по оползотворяване, по 
образец съгласно приложение № 3;
9. изпълнение/неизпълнение на условия­
та към разрешението на организацията по 
оползотворяване, издадено по реда на глава 
пета, раздел ІІІ от ЗУО.
Чл. 49. Докладът по чл. 47, изготвен за 
организацията по оползотворяване, съдържа 
констатации и заключение за:
1. изпълнение/неизпълнение на условия­
та към разрешението на организацията по 
оползотворяване, издадено по реда на глава 
пета, раздел ІІІ от ЗУО;
2. сключените договори с всеки член на 
организацията по оползотворяване с инфор­
мация, която го идентифицира, както и за 
датата на договора;
3. членовете, прекратили договорите през 
отчетната година;
4. членовете, които са сключили договор 
с организацията през отчетната година и 
договорът не обхваща количествата, пусна­
ти на пазара през цяла календарна година;
5. количеството пуснати на пазара гуми 
за отчетната година от всеки член на орга­
низацията по оползотворяване;
6. размера на начислените и платените 
възнаграждения от членовете на организа­
цията по оползотворяване;
7. размера на продуктовата такса за ко­
личествата пуснати на пазара гуми от всеки 
член на организацията по оползотворяване, 
както и общия размер на продуктовата так­
са, от която организацията се освобождава, 
при изпълнение на целите по чл. 8, ал. 1;
8. членовете, подавали нулеви декларации 
за пуснатите на пазара гуми, през цялата 
година;
9. членовете, сключили договори, но непо­
дали декларации за пуснати на пазара гуми;
10. членовете, които не са заплатили 
възнагражденията към организацията;
11. наличието на сключени договори с лица 
по чл. 14 с информация за лицето – адрес, 
ЕИК и дата на влизане в сила на договора;
12. сключените договори с общини по 
чл. 20, ал. 2, т. 2, буква „а“;
13. количеството на събраните ИУГ с 
посочване на лицата по чл. 14;